זליג סגל

זליג (עזריאל) סגל (1933 – 3 בפברואר 2015) היה מעצב, פסל, צייר ואמן יודאיקה ישראלי.

ביוגרפיה
זליג סגל נולד בשנת 1933 בירושלים במשפחה חרדית וגדל בשכונת בית ישראל. סבתו הייתה המיילדת של היישוב היהודי בחברון ואביו היה מלמד בתלמוד תורה "עץ חיים" בשכונת מזכרת משה. בילדותו למד ב"חדר" ובישיבת "מרכז הרב" וישיבת תורת אמת של חב"ד. בשנת 1949 החל ללמוד במחלקה למתכת ב"בצלאל החדש". סגל התגורר בירושלים ופעל בסדנה במתחם "חוצות היוצר" בעיר.

סגל היה נשוי עד מותו לאביבה, והיה אב לשני בנים: שחר סגל, במאי, ועידו סגל, יזם הייטק. נפטר ב-2015 לאחר מחלה קשה, בגיל 82. נקבר בירושלים.

עיקר יצירותיו של זליג סגל היה בתחום העיצוב. יצירותיו עשו שימוש בשפות שפיתחו העיצוב המודרניסטי והאמנות המינימליסטית בתוך מסגרת של יודאיקה מודרנית. בשנות ה-90 של המאה ה-20 עסק גם בציור ובפיסול מופשט.

השכלה
1954-1949 - בית הספר בצלאל החדש לאומנות ולאמנות, ירושלים.

הוראה
1968-1964 - מנהל, המחלקה למלאכת מתכת, בצלאל, אקדמיה לאמנות ועיצוב, ירושלים.

פרסים
1954-1949 - מלגת לימודים מטעם דוד בן-גוריון
1954 - מדליית ארד, טריאנלה לאמנות שימושית, מילנו, איטליה
1955 - מקום ראשון, תחרות לעיצוב סמל האוניברסיטה העברית
1964 - מקום ראשון, תחרות לעיצוב כרזת הקונגרס הציוני הכ"ו
1966 - פרס ראשון, תחרות לעיצוב מטבע יום העצמאות תשכ"ו, י"ח למדינה, בנק ישראל
1968 - פרס ראשון, תחרות לעיצוב מטבע יום העצמאות תשכ"ט, בנק ישראל
1969 - פרס ראשון, עיצוב תכשיטים, המכון הישראלי לטכנולוגיה
1987 - פרס יסלזון לעיצוב אמנות יהודית בת-זמננו, מוזיאון ישראל, ירושלים.

קישורים חיצוניים
אתר האמן 

 גדעון עפרת, זליג סגל: יודאיקה עכשיו, באתר "המחסן של גדעון עפרת", 15 בספטמבר 2012

הערות שוליים

מעצבים ישראלים
פסלים ישראלים
בוגרי בית הספר בצלאל החדש לאומנות ולאמנות
סגל בצלאל
בוגרי ישיבת מרכז הרב
ישראלים שנולדו ב-1933
ישראלים שנפטרו ב-2015